Потым брыгада ўдзельнічала яшчэ ў некаторых баях у напрамку Пінска. Гэтыя сутыкненні з фашыстамі былі менш жорсткімі. Справа ў тым, што Чырвоная Армія наступала адначасова з некалькіх бакоў. Немцы баяліся апынуцца ў мяшку і таму ўцякалі адсюль, як маглі. Праўда, паспелі пакінуць нямала небяспечных аб'ектаў. Напрыклад, каля Сасноўкі ішла шырокая мінная паласа. Потым гэты ўчастак мінёры ачысцілі ад 28 тысяч мін.